open-index/open-wikipedia-markdown huggingface dataset:
కదళీవనం

thumb|300x300px|కదళీవనం నృసింహ సరస్వతి స్వామి
శ్రీశైలం భూకైలాసం నాకు కైలాసం కన్నా శ్రీశైలమే మిన్న అని మహాదేవుడు కొనియాడిన క్షేత్రం శ్రీశైలం. ఆ శ్రీశైల మహాక్షేత్రంలో నెలవై ఉన్న అద్భుత రమణీయ ప్రశాంత ఆధ్యాత్మిక దర్శనీయ స్థలాలలో **కదళీవనం** ప్రశస్తమైంది.

## చరిత్ర
శ్రీ దత్తాత్రేయ స్వామి అవతార పరంపరలో 3వ అవతార పురుషుడైన శ్రీ నృసింహ సరస్వతి స్వామి మహారాష్ట్రలోని కరంజా నగరంలొ జన్మించి నర్సోబవాడాలోను, కర్ణాటకలోని గాణాగాపురంలోనూ తపమాచరించి చివరకు కదళీవనంలో అంతర్ధానమయ్యాడు. వీరశైవ సంప్రదాయానికి చెందిన అక్క మహాదేవి కూడా ఇక్కడే అవతార సమాప్తి గావించారని ప్రతీతి.

## మార్గం
శ్రీశైలంలోని పాతాళగంగ నుండి 16 కిమీలు నీటిలో ప్రయాణించి నీలిగంగ రేవు ఒడ్డు నుంచి సుమారు 8 కి.మి.లు అడవిలో నడచి కదళీవనాన్ని చేరవచ్చు.

## ఇటీవలి చరిత్ర
మెదక్ జిల్లా తూప్రాన్ కు చెందిన శ్రీలలితా సేవా సమితి వ్యవస్థాపకులైన బ్రహ్మ శ్రీ సోమయాజుల రవీంద్రశర్మ శ్రీ వాసుదేవనంద సరస్వతి స్వామి వ్రాసిన శ్రీ గురుచరిత్ర ఆధారంగా శ్రీశైలంలోని ఈ కదళీవనం గురించి దాదాపు 20 సంవత్సరాలు అన్వేషించి అనంతరం 2002 ఫిబ్రవరి లో తొలిసారి కదళీవనమును సందర్శించి అక్కడ శ్రీనృసింహ సరస్వతి స్వామి విగ్రహాన్ని కదళీవనంలో ప్రతిష్ఠించాలని సంకల్పించి 25-08-2002 నాడు ప్రతిష్ఠ గావించడం జరిగింది.

ఇంతటి పుణ్యక్షేత్రం గురించి శ్రీశైలం దేవస్థానానికి తెలియాలనే ఉద్దేశ్యంతో దేవస్థానం వారికి లేఖ ద్వారా తెలియపర్చడం జరిగింది. తరువాత దేవస్థానం వారు పరిశోధించి శ్రీలలిత సేవా సమితి వారు తెలియపరిచింది నిజమే అని వారు నిర్ధారించి శ్రీశైలప్రభ మాసపత్రిక లోనూ, శ్రీశైలం దర్శనీయస్థలాలు పుస్తకం లో నూ ప్రచురించడం జరిగింది. 

శ్రీలలిత సేవా సమితి వారిని దేవస్థానం వారు ఎంతో అభినందించడం జరిగింది. శ్రీలలిత సేవా సమితి వారు నృసింహ సరస్వతి స్వామి విగ్రహాన్ని ప్రతిష్ఠించడమే కాక కదళీ వనానికి వెళ్ళేందుకు దారి తెలిపే బోర్డ్ లను కుడా ఏర్పాటు చేసారు.

## శ్రీపాద శ్రీవల్లభ చరితామృతం
శంకరభట్టునకు కురువపురమున వాసవాంబిక దర్శనం కలిగి "సమస్త కల్యాణగుణములకు నిలయమైన ఓ వాసవాంబికా! "నీ సంకల్పమే నెరవేరు గాక! నేను ఇంకనూ 14 సంవత్సరములు అనగా యీ శరీరమునకు 30 సంవత్సరములు వచ్చు పర్యంతము యీ శ్రీపాద శ్రీవల్లభ రూపముననే యుండి ఆ తదుపరి గుప్తమయ్యెదను. తిరిగి సన్యాస ధర్మము నుద్ధరించు నిమిత్తము నృసింహ సరస్వతీ నామము నొంది, ఆ అవతారములో 80 సంవత్సరముల వయస్సు వచ్చువరకును ఉండెదను. తదుపరి **కదళీవనము** నందు 300 సంవత్సరములు తపోనిష్టలో నుండి ప్రజ్ఞాపురమున స్వామిసమర్థ నామధేయముతో అవతారమును చాలించెదను. అవధూతల రూపములతోను, సిద్దపురుషుల రూపములతోను అపరిమితమైన నా దివ్యకళలతో లీలలను, మహిమలను చేయుచూ లోకులను ధర్మకర్మానురక్తులుగా చేసెదను." అని అనిరి." 
## అద్భుత జలపాతం
అక్కమహాదేవి గుహ నుంచి స్వామివారు తపస్సు చేసిన మరో గుహకి వెళ్లాలంటే... మరో 6 కిలోమీటర్లు ముందుకెళ్లాలి. వెళ్తున్నకొద్దీ అడవి చిక్కబడుతుంది, చెట్ల సందుల్లోని చిన్న దారిలో వెళ్లాల్సి ఉంటుంది. చుట్టూ చెట్లు, పుట్టలు, పొదలు, అక్కడక్కడా వాగులు, నాచుపట్టిన రాళ్లను జాగ్రత్తగా దాటుకుంటూ 3 గంటలు ప్రయాణించి ముందుకెళ్తే గుహకి చేరుకుంటాం. గుహ వద్దకు అడుగుపెట్టగానే సంతోషంతో గట్టిగా కేకలేయకుండా ఉండలేం. ఎందుకంటే, అక్కడ ఓ అందమైన జలపాతం ఉంటుంది. చాలా ఎత్తునుంచి నీళ్లు జారిపడుతూ అద్భుతంగా ఉంటుంది ఆ జలపాతం. ఈ జలపాతం పక్కనే ఉన్న గుహలోనే స్వామివారు తపస్సు చేశారట. ఇప్పుడు అక్కడ ఒక శివలింగం ఉంది. ఇక్కడికి వచ్చే సందర్శకులు జలపాతం నీటితో శివలింగానికి అభిషేకం చేసి పూజిస్తుంటారు.

## యివి కూడా చూడండి
* శ్రీశైలం

## సూచికలు

## యితర లింకులు

వర్గం:కర్నూలు జిల్లా పుణ్యక్షేత్రాలు
వర్గం:లింగాయత
అలమేలుమంగా వేంకటేశ్వర శతకము

కుడి|thumb|200x200px|శతక కర్త అన్నమయ్య
**అలమేలుమంగా వేంకటేశ్వర శతకము** తాళ్ళపాక అన్నమయ్య రచించిన శతకము. ఇందులో వేంకటేశ్వరా అని మకుటం ఉన్నా కూడా కవి అలమేలు మంగ ప్రస్తుతి పరంగా భక్తి స్తుతి శతకంగా పేర్కొనదగినది వేటూరి ప్రభాకర శాస్త్రి గారు పేర్కొన్నారు.

కవి ఇందులో మల్లెలవంటి ఉత్పలమాల, చంపకమాల పద్యాలతో తల్లివంటి అలర్ మేల్ మంగ మీద 100 పద్యాలను కూర్చి అందించాడు. ఇవి ముఖ్యంగా భక్తి, శృంగారాల మిళితంగా పేర్కొనవచ్చును.

ఈ శతకాన్ని మొదటగా వావిళ్ళవారి ముద్రణాలయంలో వావిళ్ల వేంకటేశ్వర శాస్త్రి గారు ప్రచురించారు. దీనికి పీఠిక శ్రీ నిడదవోలు వెంకటరావు రచించారు.

## ప్రారంభం
ఉ. శ్రీసతి నీల జాంబవతి శ్రీయమునాసతి సత్యభామ ధా

త్రీసతి రుక్మిణీరమణి దేవియిలాసతి వీర లందఱున్

జేసినసేవ చేసెదను జేకొను శ్రీయలమేలుమంగ నీ

మూసినముత్యమై యురము ముంగిట జెంగట వేంకటేశ్వరా !

## ఉదాహరణలు
చ. కిలకిల నవ్వు నవ్వి తిలకించితి మంచి సుధారసంబు నీ

పలుకులతేనెలన్ విభుని బట్టము గట్టితి నీదుకౌగిటన్

వలదని చెప్పినన్ వినవు వద్దు సుమీ యలమేలుమంగ నీ

కెలవు లటంచు నెచ్చెలులు కీర్తన సేతురు వేంకటేశ్వరా !

ఉ. చక్కనితల్లికిన్ నవరసంబుల వెల్లికి బుష్పవల్లికిం

జక్కనిమోవిముత్తియపుజల్లికి శ్రీయలమేలుమంగకున్

జెక్కులు మించుటద్దములు చేతులు క్రొత్తమెఱుంగుదీగ లా

క్రిక్కిరిగుబ్బలే పసిడికిన్న రకాయలు వేంకటేశ్వరా !

ఉ. మానవతీశిరోమణికి మంజులవాణికి మోవితేనియల్

కానిక లిచ్చినాడ వట కౌగిట నాయలమేలుమంగకున్

మీనచకోరనేత్రి నిను మెచ్చి మదంబున గౌగిలించి నీ

పానుపుమీది చేత లివి పచ్చితలంపులు వేంకటేశ్వరా !

## ముగింపు
ఉ. అమ్మకు దాళ్ళపాకఘను డన్నడు పద్యశతంబు జెప్పెగో

కొమ్మని వాక్ప్రసూనముల గూరిమితో నలమేలుమంగకున్

నెమ్మది నీవు చేకొని యనేకయగంబుల్ బ్రహ్మకల్పముల్

సమ్మది మంది వర్థిలను జవ్వన లీలల వేంకటేశ్వరా !

## మూలాలు
* అన్నమయ్య బడి వెబ్ సైటులో శతకం పూర్తి పాఠం , వివరాలు.

వర్గం:శతకాలు
ఇంజన్‌ఎక్స్

ఎన్ జిన్క్స్ ఒక వెబ్ సర్వర్ సాఫ్ట్ వేర్. అసమకాలిక ఫ్రేమ్‌వర్క్‌లతో కూడిన వెబ్ సర్వర్, దీనిని రివర్స్ ప్రాక్సీ, లోడ్ బ్యాలెన్సర్ HTTP కాష్‌గా కూడా ఉపయోగించవచ్చు . ఈ సాఫ్ట్‌వేర్‌ను ఇగోర్ సెసోయెవ్ రూపొందించారు 2004 లో మొదటిసారి బహిరంగంగా విడుదల చేశారు . మద్దతు ఇవ్వడానికి అదే పేరుతో ఒక సంస్థ 2011 లో స్థాపించబడింది.  2019 మార్చి 11 న, Nginx ను F5 నెట్‌వర్క్‌లు US $ 670 మిలియన్లకు కొనుగోలు చేశాయి. Nginx [ఇంజిన్ ఎక్స్ ] అనేది పనితీరు-ఆధారిత HTTP సర్వర్. అపాచీ lighttpd తో పోలిస్తే, ఇది తక్కువ మెమరీ అధిక స్థిరత్వం ప్రయోజనాలను కలిగి ఉంది.అధికారిక పరీక్ష ఫలితాల్లో, Nginx 50,000 సమాంతర కనెక్షన్‌లకు మద్దతు ఇవ్వగలదు వాస్తవ ఆపరేషన్‌లో ఇది 20,000 నుండి 40,000 సమాంతర కనెక్షన్‌లకు మద్దతు ఇవ్వగలదు.

ఇంజిన్ ఎక్స్ ఉచిత ఓపెన్ సోర్స్ సాఫ్ట్‌వేర్, ఇది BSD- వంటి లైసెన్స్ నిబంధనల క్రింద విడుదల చేయబడింది . ప్రస్తుతం వెబ్ సర్వర్లలో ఎక్కువ భాగం Nginx ను ఉపయోగిస్తుంన్నాయి . ఈ సాఫ్ట్ వేర్ యునిక్స్, లినక్స్, విండోస్ ఆపరేటింగ్ సిస్టమ్స్ లో పనిచేస్తుంది.nginx [ఇంజిన్ x] అనేది ఒక HTTP రివర్స్ ప్రాక్సీ సర్వర్, మెయిల్ ప్రాక్సీ సర్వర్ సాధారణ TCP / UDP ప్రాక్సీ సర్వర్, మొదట ఇగోర్ సిసోవ్ రాసినది. చాలా కాలంగా, ఇది యాండెక్స్, మెయిల్.రూ, వికె రాంబ్లర్‌తో సహా భారీగా లోడ్ చేయబడిన అనేక రష్యన్ సైట్‌లలో నడుస్తోంది. నెట్‌క్రాఫ్ట్ ప్రకారం, 2020 జూలైలో nginx 25.58% రద్దీగా ఉండే సైట్‌లను అందించింది లేదా ప్రాక్సీ చేసింది. డ్రాప్‌బాక్స్, నెట్‌ఫ్లిక్స్, WordPress.com, ఫాస్ట్‌మెయిల్.ఎఫ్ఎమ్ వంటివి ఈ ఇంజన్ ఎక్స్ ద్వారా పనిచేస్తాయి. ఇందులో Nginx, OSS Nginx Nginx Plus రెండు వెర్షన్లు ఉన్నాయి

కొన్ని ప్రాథమిక HTTP సర్వర్ లక్షణాలు

స్టాటిక్ ఇండెక్స్ ఫైళ్ళకు సేవలు అందిస్తోంది, ఆటోఇండెక్సింగ్; ఓపెన్ ఫైల్ డిస్క్రిప్టర్ కాష్;

కాషింగ్తో వేగవంతమైన రివర్స్ ప్రాక్సింగ్; లోడ్ బ్యాలెన్సింగ్ ;

FastCGI, uwsgi, SCGI memcached సర్వర్‌ల కాషింగ్తో వేగవంతమైన మద్దతు; లోడ్ బ్యాలెన్సింగ్

మాడ్యులర్ ఆర్కిటెక్చర్. ఫిల్టర్లలో జిజిపింగ్, బైట్ పరిధులు, తొలగించిన ప్రతిస్పందనలు, XSLT, SSI ఇమేజ్ ట్రాన్స్ఫర్మేషన్ ఫిల్టర్ ఉన్నాయి. ఒకే పేజీలోని బహుళ ఎస్‌ఎస్‌ఐ చేరికలు ప్రాక్సీడ్ లేదా ఫాస్ట్‌సిజిఐ / ఉవ్స్గి / ఎస్సిజిఐ సర్వర్‌ల ద్వారా నిర్వహించబడితే సమాంతరంగా ప్రాసెస్ చేయబడతాయి;

SSL TLS SNI మద్దతు ఉంది.

## బయటి లింకులు
*ఎన్ జిన్క్స్ వారి వెబ్ సైట్
*ఎన్ జిన్క్స్ వెబ్ సర్వర్ రన్ చెయ్యడం ఎలా?

## మూలాలు

వర్గం:అంతర్జాలం
గువ్వలచెన్న శతకము

**గువ్వలచెన్న శతకము**ను సా.శ. 17-18 శతాబ్దాలకు చెందిన కవి గువ్వల చెన్నడు రచించెను. ఇతడు వైఎస్ఆర్ జిల్లా రాయచోటి ప్రాంతానికి చెందినవాడు. " గువ్వల చెన్నా" అనే మకుటంతో ఈ శతకాన్ని కంద పద్యాలతో రచించాడు. ఇతడు లోక నీతిని, రీతిని పరిశీలించి సామాజిక శ్రేయస్సును కాంక్షిస్తూ శతకాన్ని రచించాడు. అపారమైన లోకానుభవాన్ని కలిగిన చెన్నడు సాంఘిక దురాచారాలను, దుర్జన వృత్తిని నిశితంగా విమర్శించాడు.

## కొన్ని ఉదాహరణలు
తెలుగు పద్యం గొప్పదనాన్ని ఇలా వివరిస్తాడు.

క. గుడి కూలును నుయి పూడును

వడి నీళ్ళన్ చెరువు తెగును, వనమును ఖిలమోన్

చెడనిది పద్యం బొకటియె

కుడి యెడమల కీర్తి గన్న గువ్వల చెన్నా!

క. అనుభవము లేని విభవము లను

భావ్యయ కానీయాలు నార్యాను మతిన్
 
గనని స్వభావము ధర్మముఁ

గొనని సిరియు వ్యర్థ మెన్న గువ్వలచెన్నా!

క. అడుగునకు మడుఁగు లిడుచును

జిడిముడి పాటింత లేంక చెప్పిన పనులున్
 
వడిఁజేసి నంత మాత్రాన

కొడుకగునా లంజకొడుగు గువ్వలచెన్నా!

క. వెలకాంత లెందఱైననుఁ

గులకాంతకు సాటిరారు కువలయమందున్
 
బలువిద్య లెన్ని నేర్చినఁ

గులవిద్యకు సాటిరావు గువ్వలచెన్నా!

క. నీచునకు ధనము గల్గిన

వాచాలత గల్గి పరుషవాక్కు లఱచుచున్
 
నీచ కృతి యగుచు మది

సంకోచము లేకుండఁదిరుగు గువ్వలచెన్నా!

## పూర్తి పాఠం
s:గువ్వలచెన్న శతకము పూర్తి పాఠం వికీసోర్సులో ఉంది.

వర్గం:శతకాలు
సింహాద్రి నారసింహ శతకము

**సింహాద్రి నారసింహ శతకము** 18వ శతాబ్దంలో రచించబడిన భక్తి శతకము. దీనిని గోగులపాటి కూర్మనాధ కవి రచించెను. దీనిలోని 101 పద్యాలు **వైరి హర రంహ ! సింహాద్రి నారసింహ !** అనే మకుటంతో ముగుస్తాయి. *వైరి హర రంహ* అనగా శత్రువులను సంహరించుటలో వేగము గలవాడా అని అర్ధము.

## కూర్మనాథ కవి
గోగులపాటి కూర్మనాధ కవి సింహాచలం లోని శ్రీవరాహ నారసింహుని మీద ఆసువుగా **సింహాద్రి నారసింహ శతకాన్ని** రచించారు. ఈతడు విజయనగరం జిల్లాలోని రామతీర్థంలో సుమారు 1720 ప్రాంతంలో జన్మించారు. అక్కడ విద్యాభ్యాసము తరువాత, విజయనగర సంస్థానము యొక్క దేవస్థానాలలో ఉద్యోగిగా రామతీర్థం, పద్మనాభం, సింహాచలం, శ్రీకూర్మం లలో పనిచేశారు. చివరి కాలంలో గజపతినగరం తాలూకాలోని దేవుపల్లి గ్రామం (ప్రస్తుతం బొండపల్లి మండలం) లో ఉండేవారు.

## ప్రారంభం
సీ: శ్రీమద్రమారమణీ మణీరమణీయ

సరస చిత్తాబ్జ బంభర ! పరాకు

శంఖ చక్రగదాసి శార్జ చపాది భా

సురదివ్య సాధనకర ! పరాకు

ప్రహ్లాద నారద వ్యాస శుకాదిక

భక్త సంరక్షణ పర ! పరాకు

బహుతర బ్రహ్మాండ భాండ పరం పరా

భరణ లీలా దురంధర ! పరాకు

తే: నీకు సాష్టాంగ వినతు లనేక గతుల

జేసి విన్నప మొనరింతు జిత్తగింపు

చెనటి వీడని మదిలోన గినుక మాని

వైరి హర రంహ సింహాద్రి నారసింహ !

## కొన్ని ఉదాహరణలు
సీ: పొదలలో దాగెనో పొట్నూరులో నున్న 

రమణీయ కోదండ రామమూర్తి

యెక్కడికేగెనో యెఱుగంగరాదుగా

పటుభీమసింగి గోపాలమూర్తి

సాధ్వసోద్వృత్తి నెచ్చటికేగి యుండెనో

జామి జనార్ధనస్వామి మూర్తి

యెన్నిపాట్లను బడుచున్నాడో చోడవ

రంబులో గేశవ రాఘమూర్తి

ఆ: నిబిడ యవనుల భయశంక నీవు నింక

బరుల కగపడకుండు, మీ ప్రక్కనున్న

గాయ మిప్పటికిని మానదాయె నయయొ !

వైరి హర రంహ సింహాద్రి నారసింహ !

సీ: కారుణ్య దృష్టిచేగని మిమ్ము రక్షింప

నీరజేక్షణ నేడు నీవు పంప

బారసీకుల దండుపై గొండలోనుండి

గండు తుమ్మెదలు నుద్దండలీల

గల్పాంతమున మిన్నుగప్పి భీకరమైన

కాఱుమేఘంబులు గలసినట్లు

దాకి భోరున రక్తదారలు గురియగా

గఱచినెత్తురు పీల్చి కండలెల్ల

తే: నూడిపడ మూతుల వాడిమెఱసి

చించిచెండాడి వధియించె జిత్రముగను

నొక్కొకని చుట్టుముట్టి బల్ మిక్కుటముగ

వైరి హర రంహ సింహాద్రి నారసింహ !

గీ: అరుల బరిమార్చి వైశాఖ పురసమీప

గిరి బిలంబున డాగె బంభరము లెల్ల

అది మొదలు తుమ్మెదల మెట్ట యంద్రు దాని

వైరి హర రంహ సింహాద్రి నారసింహ !

## ముగింపు
సీ: తిరుమల పెద్దింటి ధీర సంపత్కుమా

రార్య సద్వేంకటాచార్య శిష్యు

సురుచిరాపస్తంబ సూత్రు మౌద్గల్యస

గోత్రు, గోగులపాటి కులజు, గౌర

మాంబికాశ్రిత బుచ్చనా మాత్య వరపౌత్త్రు

కూర్మ దాసాఖ్యునన్ గూర్చి నీదు

చరణదాస్య మొసంగి సంతరించితి భళీ !

యే రచించిన యట్టి యీశతకము

తే: వినిన జదివిన వ్రాసిన వివిధ జనుల

కాయురారోగ్య మైశ్వర్య, మతిశుభంబు,

కరుణ దయచేసి పాలింపు కమల నాభ !

వైరి హర రంహ ! సింహాద్రి నారసింహ

## మూలాలు
* శ్రీ సింహాద్రి నారసింహ శతకము: శ్రీ గోగులపాటి కూర్మనాధకవి విరచితము, శ్రీ సింహాచల దేవస్థానము, సింహాచలం.

వర్గం:శతకాలు
దాశరథీ శతకము

**దాశరథీ శతకము** (Dasarathi Satakamu) శ్రీరాముని ప్రస్తుతిస్తూ కంచర్ల గోపన్న 17వ శతాబ్దంలో రచించిన భక్తి శతకము. ఈ శతకానికి **దాశరథీ కరుణాపయోనిధీ** అనే మకుటం అన్ని పద్యాలలో చివరగా వస్తుంది. **దాశరథీ** అనగా దశరథుని పుత్రుడైన శ్రీరాముడు.
గోపన్న ఆత్రేయస గోత్రుడు . కాంమాంబ యాతని తల్లి, తండి... లింగన మంత్రి. ఈ విషయమును ఇతడు ఈ పద్యమున తెలెపెను.


 అల్లన లింగ మంత్రి సుతుడత్రిజగోత్రజడాదిశాఖ కం
 చెర్లకులోద్భవుండన బ్రసిద్దుడనై భవ దంకితంబుగా 
 నెల్ల కవుల్ నుతింప రచియించితి గోపకవీంద్రుడన్ జగ
 ద్వల్లభ: నీకు దాసుడను దాశరథీ కరుణాపయోనిధీ.

ఈ కవి ఈ శతకమే గాక మరికొన్ని గ్రంథములను కూడా వ్రాసినట్లు కానీ వాటిని ఇతరులు మోసముతో తస్కరించినట్లూ ఈ క్రింది పద్యము వలన తెలియుచున్నది.

 మసగొని రేగు బండ్లకును మౌక్తికముల్ వెలపోసినట్లు దు
 ర్వ్యసనము జెంది కావ్వము దురాత్ములకిచ్చితి మోసమయ్యెనా
 రసనకు బూతవృత్తి సుకరంబుగ జేకురునట్లు వాక్పుధా
 రసములు చిల్క పద్యముఖరంగము నందు నటింపవయ్య సం
 తపసమును జెంది భద్రగిరి దాశరథీ కరుణాపయోనిధీ.


## ప్రారంభం

శ్రీ రఘురామ! చారుతుల - సీదళధామ శమక్షమాది శృం
గార గుణాభిరామ ! త్రిజ - గన్నుత శౌర్య రమాలలామ దు
ర్వార కబంధరాక్షస వి - రామ ! జగజ్జన కల్మషార్నవో
త్తారకనామ ! భద్రగిరి - దాశరథీ కరుణాపయోనిధీ

## కొన్ని ఉదాహరణలు

 రంగదరాతిభంగ, ఖగ రాజతురంగ, విపత్పరంపరో
 త్తుంగ తమఃపతంగ, పరి తోషితరంగ, దయాంతరంగ స 
 త్సంగ ధరాత్మజా హృదయ సారసభృంగ నిశాచరాబ్జమా
 తంగ, శుభాంగ, భద్రగిరి దాశరథీ కరుణాపయోనిధీ.
*
 పరమదయానిధే పతితపావననామ హరే యటంచు సు
 స్ధిరమతులై సదాభజన సేయు మహాత్ముల పాదధూళి నా
 శిరమునదాల్తుమీరటకు జేరకుడంచు యముండు కింకరో
 త్కరముల కాన బెట్టునట దాశరథీ కరుణాపయోనిధీ.
*
 రాముఁడు ఘోర పాతక విరాముడు సద్గుణకల్పవల్లికా 
 రాముడుషడ్వికారజయ రాముడు సాధుజనావనవ్రతో 
 ద్దాముఁడు రాముడే పరమ దైవము మాకని మీ యడుంగు గెం
 దామరలే భుజించెదను దాశరథీ కరుణాపయోనిధీ.
*

 ఎంతటిపుణ్యమో శబరి యెంగిలిగొంటివి వింతగాదె నీ 
 మంతన మెట్టిదో యుడుత మైనిక రాగ్ర నఖాంకురంబులన్ 
 సంతసమందఁ జేసితివి సత్కులజన్మము లేమి లెక్క వే
 దాంతముగాదె నీ మహిమ దాశరథీ కరుణాపయోనిధీ.

## ముగింపు
ఈ చివరిపద్యంలో కవి తనగురించి వివరాలు తెలియజేశాడు. తాను అల్లన లింగమంత్రిగారి పుత్రుడిగా, అత్రిజగోత్రం ఆదిశాఖలో కంచెర్ల వంశంలో జన్మించినట్లుగా వివరించాడు.

 అల్లన లింగమంత్రి సుతుడత్రిజ గోత్రజుడాదిశాఖ కం
 చెర్ల కులోద్బవుం దంబ్రసిద్ధిడనై భవదంకితంబుగా
 నెల్లకవుల్ నుతింప రచియించితి గోపకవీంద్రుడన్ జగ 
 ద్వల్లభ నీకు దాసుడను దాశరథీ కరుణాపయోనిధీ!

## బయటి లింకులు
* భారత డిజిటల్ లైబ్రరీలో టీకా తాత్పర్యసహితంగా దాశరథీ శతకము పుస్తకం.

## పూర్తి పాఠం
* s:దాశరథీ శతకము పూర్తి పాఠం వికీసోర్సులో ఉంది.

వర్గం:శతకాలు
వాలమర్రు

**వాలమర్రు** **(వాలమఱ్ఱు)**, పశ్చిమ గోదావరి జిల్లా, పాలకొల్లు మండలానికి చెందిన గ్రామం..

## గ్రామ చరిత్ర,, స్థితి
పూర్వం వాల్మీకి కొంతకాలం ఇక్కడ తపమాచరించిన కారణంగా గ్రామ నామం వాల్మీకరు నుండి వాలమర్రుగా ఏర్పడినదిగా పెద్దలు చెపుతారు.

## దేవాలయాలు
గ్రామంలో దేవాలయాలు
* విఘ్నేశ్వరాలయము.
* వెంకటేశ్వరస్వామి ఆలయము. రాజుల వీధి.
* వనువులమ్మ, కనకదుర్గమ్మవార్ల దేవాలయములు. (గ్రామదేవత గుడి)
* పుంతల ముసలమ్మ అమ్మవారి దేవాలయము. (గ్రామదేవత)
* ఉమారామలింగేశ్వరస్వామి దేవాలయము (మొయిన్ రోడ్)
* వీరభద్రస్వామివారి ఆలయము
* రామాలయము, ఆంజనేయస్వామి ఆలయము.
## వ్యవసాయం
ప్రధాన పంటలు వరి, నిమ్మ సాగు అధికం. మరికొంత అరటి సాగు చేస్తారు.
## సౌకర్యాలు
* లంకలకోడేరు నుండి అత్తిలి రహదారి మీదుగా బస్సు సౌకర్యం ఉంది. రోజుకు ఉదయం, సాయంత్రం పాలకొల్లు, తణుకు పట్టణాలకు బస్సులు ఉన్నాయి.
* ప్రాథమిక పాఠశాలలు రెండు ఉన్నాయి.
* ప్రాథమిక వ్యవసాయ సహకార పరపతి సంఘము ఉంది.
## సమస్యలు
* త్రాగునీటి సమస్య ఇక్కడ అధికమ్. సరియైన మంచినీటి చెరువు కాని వాటర్ ట్యాంకు గాని లేవు.
* ప్రాథమిక ఆరోగ్యకేంధ్రము లేదు అనారోగ్యం తలెత్తితే పాలకొల్లు వరకూ పరుగులు తీయాలి.
* గ్రంథాలయం పూర్వము ఉండేది కాని ప్రస్తుతము నిధులు లేక మూసివేసారు.
## గ్రామ ప్రముఖులు
* ఉద్దరాజు రాము (మాజీ ఎంపి)
* అల్లూరి సత్యనారాయణ రాజు (మాజీ ఎం.పి.)
* గంటా గణపతి ఈయన గ్రామానికి ప్రథమంగా సర్పంచ్ గా పనిచేసారు. (మాజీ సర్పంచ్)
* వాసా పద్మవతి (ప్రస్తుత గ్రామ సర్పంచ్)   
:
## మూలాలు
రాముడికి సీత ఏమవుతుంది

right|thumb|150px|పుస్తక ముఖచిత్రం
**రాముడికి సీత ఏమవుతుంది** పుస్తకం ప్రముఖ రచయిత ఆరుద్ర వ్రాసిన పరిశోధనా రచన. ఈ పుస్తకం పరిచయంలో ఇలా ఉంది. 
ప్రపంచ మహాకావ్యాలలో రామాయణానిదే అగ్రతాంబూలం. "రాముడికి సీత ఏమవుతుంది" అన్న ప్రశ్న ద్వారా ఏమైనా గందరగోళం ఉత్పన్నమయితే అది ఆరుద్ర కల్పించినది మాత్రం కాదు. "రామాయణం రంకు" అనే సామెత జనం నోట నానుతూ మన విశ్వాసాలను ఎక్కిరిస్తుంది. సీత "జానకి" కాదా? భూకన్య అని ఎలా వచ్చింది? పురాణాలు, ఇతిహాసాలు, మహాకావ్యాలు రామాయణంలోని వావివరసలను ఎందుకు మార్చేస్తూ వచ్చాయి? ఇలాంటి చిక్కుముడులను విప్పుకుంటూ సంగతి బిగుసుకుపోకుండా "ఓపెన్ డిస్కషన్" చేశారు అరుద్ర.

## పుస్తక పరిచయం
వాల్మీకి వ్రాసిన రామాయణం ప్రామాణికంగా ఉన్ననూ, వివిధ కాలాలలో వివిధ ప్రాంతాలలో రామాయణ కథను వాల్మీకి రాసిన రామాయణం కంటే వేరుగా రాశారు. కొన్ని రామాయణాలలో సీత రాముడికి చెల్లెలు అని వ్రాసి ఉంది, కొన్ని రామాయణాలలో సీత రాముడికి చెల్లెలు & భార్య అని కూడా వ్రాసి ఉంది. ఖోటా రామాయణంలో సీత రామలక్ష్మణులకిద్దరికీ భార్య అవుతుంది. ఈ రామాయణ రచనల వలన మనకు అప్పుడప్పుడు అప్పటి కాలమాన పరిస్థితులను తెలుపుతుంది. ఆరుద్ర ఈ పుస్తకం ద్వారా మనకు అలా రకరకాల ప్రాంతాలలో చలామని అవుతున్న రామాయణాలలో కొన్ని రామాయణాలను పరిచయం చేస్తాడు.

## పుస్తకంలోని విషయాలు
ఈ పుస్తకంలో ఉన్న వివిధ అధ్యాయాల పేర్లు కొన్ని - నిప్పు లేనిదే పొగ రాదు, బౌద్ధ వాఙ్మయంలో రామ కథలు, ఖోటాన్ రామాయణం, లావోస్ లోని రామకథలు, సయాంలో రామకీర్తి కావ్యం, మలేషియాలో మండోదరి కథ, సీత పుట్టుక లంకకు చేటు, హనుమంతుడు ఎవరి కుమారుడు, హనుమంతుడు ఎవరి ద్వారా పాలకుడు, జైన వాఙ్మయంలో తొలి వావివరుసలు, జైన రామాయణాలలో విరుద్ధ విషయాలు, పెట్టెలో దొరికింది ఎవరు, సీత జనయిత్రి కూడా బ్రహ్మ జ్ఞాని, స్త్రీల రామాయణాలలో చిత్ర విచిత్ర విషయాలు, సీతకు ఎంతమంది సవతులు?, ఋగ్వేదంలో సీతారామలక్ష్మణులు, సీతా రామాంజనేయులు ఎవరై ఉంటారు, రాముడే బలరాముడా, సీత ద్రౌపదిగా పుట్టిందా, ఏరువాక పున్నమి సీతా యజ్ఞమా, "ఇంటికి జ్యేష్ట, పొరుగుకు శ్రీమహాలక్ష్మి", సీతాయాశ్చరితం మహాత్. ఇవే కాకుండా రచయిత విస్తారంగా సంప్రదించిన గ్రంథాలను ఉట్టంకించాడు.

## ఇవి కూడా చూడండి
* వాల్మీకీ రామాయణం
* ఉషశ్రీ రామాయణము

## మూలాలు


వర్గం:తెలుగు పుస్తకాలు
వార్ధా నది

**వార్ధా నది** గోదావరి నదికి ఉపనది. ఇది మహారాష్ట్ర లోని వార్ధా జిల్లాలో ప్రవహిస్తుంది. విదర్భ ప్రాంతంలోకెల్లా పెద్ద నది. ఈ నది మధ్య ప్రదేశ్, బేతుల్ జిల్లా, ఖైర్వానీ గ్రామం వద్ద సాత్పురా పర్వతాలలో ఉద్భవిస్తుంది. ఇది సముద్ర మట్టానికి 777 మీ. ఎత్తున ఉంది. మధ్య ప్రదేశ్ లో 32 కి.మీ. ప్రవహించి మహారాష్ట్రలో ప్రవేశిస్తుంది. మహారాష్ట్రలో 528 కి.మీ. ప్రయాణించి, గడ్చిరోలి జిల్లా చాప్రాల వద్ద వైన్‌గంగ నదిలో కలుస్తుంది. ఆ తరువాత వైన్‌గంగ ద్వారా ప్రాణహిత నది లోను, అంతిమంగా గోదావరి నదిలోనూ కలుస్తుంది. ఈ నదిమీద ఎగువ వార్ధా ఆనకట్ట నిర్మించారు.

## ఉపనదులు
వార్ధాకు ఎడమ వైపున కార్, వేనా, జాం, ఎరాయ్ ఉపనదులున్నాయి. కుడి వైపున మాడూ, బెంబాలా, పెన్‌గంగ ఉపనదులు కలుస్తాయి. 

## ఆనకట్టలు
మోర్షి వద్ద ఎగువ వార్ధా ఆనకట్టను నిర్మించారు. అమరావతి పట్టణానికి, మోర్షి, వరూద్ తాలూకాలకూ దీన్ని జీవధారగా భావిస్తారు.

దిగువ వార్ధా ఆనకట్టను అమరవాతి జిల్లా లోని వరూద్ బాగాజి గ్రాఅం వద్ద నిర్మించారు. ఇది వార్ధా జిల్లాకు నీరందిస్తుంది. యావత్‌మల్ జిల్లాకు నీరందించేందుకు, వార్ధాకు ఉపనది యైన బెంబాలాపై బాభుల్‌గావ్ వద్ద ఆనకట్ట నిర్మించారు


## మూలాలు

వర్గం:నదులు
శబరి నది

thumb|250x250px|కూనవరం వద్ద శబరి నది
**శబరి నది, ** గోదావరి నదికి ఉపనది. ఇది అల్లూరి సీతరామ రాజు జిల్లా లోని కూనవరం వద్ద గోదావరి నదిలో కలుస్తుంది.

ఇది ఒడిశా రాష్ట్రంలోని తూర్పు కనుమలలో పడమరకు వాలుగాఉన్న సింకరం కొండ శ్రేణుల నుండి 1370 సముద్రపు మీటర్ల ఎత్తు నండి ప్రవహిస్తుంది. దీనిని ఒడిషాలో కోలాబ్ నది అని కూడా పిలుస్తారు.శబరి నదీ పరీవాహక ప్రాంతానికి దాదాపు 1250 మి.మీ. వార్షిక సగటు వర్షపాతం లభిస్తుంది. ఇది ఛత్తీస్‌గడ్, ఒడిషా రాష్ట్రాల మధ్య ఉమ్మడి సరిహద్దును ఏర్పరుస్తుంది. గోదావరి నదిలో విలీనం కావడానికి ముందు ఆంధ్రప్రదేశ్‌లోకి ప్రవేశిస్తుంది.ఇది సబారీ మీదుగా ఒడిశాలో ఉన్న ఎగువ కోలాబ్ ప్రాజెక్టుకు నీటిపారుదల, జల విద్యుత్ ఉత్పత్తికి నీటిని సరఫరా చేసే భారీ ఆనకట్ట ఈ నదిపై నిర్మించబడింది.ఛత్తీస్‌గడ్, ఒడిశా మధ్య సరిహద్దు ఏర్పడే 200 కి.మీ. పొడవు సగటున కి.మీ. 2.25 మీటర్లు ఒడ్డు పడిపోతుంది. భూమి మునిగిపోవడాన్ని తగ్గించడానికి మీడియం హెడ్ 20 మీ బ్యారేజీలను వరసగా నిర్మించడం ద్వారా, గణనీయమైన జల విద్యుత్ ఉత్పత్తి సామర్థ్యాన్ని సాధించారు. ఒడిశాలోని ఇంద్రావతి నది మిగులు నీటిని జౌరా నల్లా ద్వారా శబరి నదికి మళ్లించటం ద్వారా ఇంద్రావతి వరద జలాలు సహజంగా శబరి పరీవాహకప్రాంతంలో పొంగిపోతుంటాయి

సీలేరు నది (దాని ఎగువ ప్రాంతాలలో మాచఖండ్ అని పిలుస్తారు) శబరి ప్రధాన ఉపనది. ఇది ఆంధ్రప్రదేశ్, ఛత్తీస్‌గఢ్, ఒడిషా మూడు సరిహద్దుల వద్ద శబరి నదిలో కలుస్తుంది. సీలేరు నదిలో హైడ్రో విద్యుత్ ఉత్పత్తికి భారీ సామర్థ్యం ఉంది, ఇది మాచఖండ్, బలిమెలా, ఎగువ సీలేరు, డోంకరాయ్, దిగువ సీలేరు జల విద్యుత్ ప్రాజెక్టులు నిర్మించి గణనీయంగా ఉపయోగించబడుతున్నాయి.

## మూలాలు

## వెలుపలి లంకెలు

వర్గం:ఒడిశా నదులు
వర్గం:ఆంధ్రప్రదేశ్ నదులు
వర్గం:నదులు
వర్గం:భారతదేశంలోని నదులు
మృత్తికలు

మానవుడి అవసరాలను తీర్చే సహజ వనరుల్లో **నేలలు** లేదా **మృత్తికలు** ముఖ్యమైనవి. భూ ఉపరితలంలోని సారవంతమైన సన్నటి పొరే నేల. వ్యవసాయాభివృద్ధిలో నేలలు ప్రధాన పాత్ర పోషిస్తాయి. కాబట్టి వృక్షసంపద, పంటల ఉత్పత్తికీ తద్వారా సకల ప్రాణుల జీవనానికి మృత్తిక అవసరం. ఇది గతిశీలమైన ప్రకృతి వనరు.
## రకాలు
నేలలు లేదా మృత్తికల అధ్యయన శాస్త్రాన్ని పెడాలజీ అనీ మృత్తికా నిర్మాణ ప్రక్రియను పెడోజెనిసిస్ అని అంటారు. స్వభావం, రంగు, వాటి రసాయన ధర్మాలను ఆధారంగా చేసుకుని భారత వ్యవసాయ పరిశోధన మండలి భారతదేశంలో నేలలను 8 రకాలుగా విభజించింది.
అవి
#**ఒండలి నేలలు**: ఇవి భారతదేశంలో దాదాపు 45 శాతం ఆక్రమించి ఉన్నాయి. నేలలన్నింటిలోకి అత్యంత సారవంతమైనవి. నదులు తెచ్చే అవక్షేప పదార్థాలు నిక్షేపితం కావడంతో ఏర్పడ్డాయి.
#**నల్లరేగడి నేలలు**: ఇవి బసాల్ట్ శిలలు విచ్ఛిన్నం కావడం వల్ల ఏర్పడతాయి. వీటికి నలుపు రంగు రావడానికి కారణం అందులో కరిగే ఉండే ఇనుము, మెగ్నీషియం ఆక్సైడ్ లు. ఇవి మహారాష్ట్ర, గుజరాత్, మధ్యప్రదేశ్, కర్ణాటక, ఆంధ్రప్రదేశ్, తమిళనాడు, రాజస్థాన్ లోని దక్షిణ ప్రాంతాల్లో ఎక్కువగా విస్తరించి ఉన్నాయి. వీటినే స్థానికంగా రేగడి నేలలు అనికూడా అంటారు.
#**ఎర్ర నేలలు**: గ్రానైట్, నీస్ లాంటి శిలలు విచ్ఛిన్నం చెందడం వల్ల ఏర్పడ్డాయి. ఇవి ఎర్రగా ఉండటానికి ప్రధాన కారణం అందులో కరిగి ఉండే ఫెర్రిక్ ఆక్సైడ్ లు
#**లేటరైట్ నేలలు**: లేటర్ అంటే ఇటుక అని అర్థం. ఇవి ఇటుక రంగులో ఉండటం వల్ల ఆ పేరు వచ్చింది.
#**శుష్క, ఎడారి నేలలు**: ఇవి భారతదేశ వాయవ్య ప్రాంతంలోని శుష్క, అర్థ శుష్క ప్రాంతాల్లో విస్తరించి ఉన్నాయి. నిస్సారమైన నేలలు కావడంతో వ్యవసాయానికి వీలుపడదు.
#**పర్వత ప్రాంత నేలలు**: దేశంలోని శుష్క, అర్థ శుష్క ప్రాంతాల్లో ఉన్న సోడియం, కాల్షియం, మెగ్నీషియం లవణాలతో కూడిన చవుడు నేలలను క్షార మృత్తిక నేలలు అంటారు.
#లవణీయ, క్షార మృత్తిక నేలలు
#బురద, జీవ సంబంధ నేలలు

## మృత్తికా క్రమక్షయం
క్రమక్షయ కారకాలైన ప్రవహించే నీరు, గాలి, హిమానీ నదాలు, మానవులు, జంతువుల కార్యకలాపాల వల్ల మెత్తని, సారవంతమైన మృత్తిక పైపొర కొట్టుకొని పోవడాన్ని మృత్తికా క్రమక్షయం అని అంటారు. విచక్షణా రహితంగా అడవులను నరికివేయడం, అధిక వర్షపాతం, తరచు సంభవించే వరదలు, అతి వేగంగా వీచే గాలులు, అతి పశుగ్రాసం మొదలైనవి మృత్తికా క్రమక్షయానికి ప్రధాన కారణాలు.
### రకాలు
#పట క్రమక్షయం
#వంక క్రమక్షయం
#అవనాళికా క్రమక్షయం

## మూలాలు

వర్గం:భూగోళశాస్త్రం
నోబెల్ బహుమతి పొందిన భారతీయులు

1901లో తొలిసారిగా స్థాపించబడిన నోబెల్ బహుమతిని 2018 సంవత్సరంలో మొత్తం 904 మంది వ్యక్తులుకు, (వారిలో 852 మంది పురుషులు, 52 మంది మహిళలు) 24 సంస్థలకు అందించారు. గ్రహీతలలో 11 మంది భారతీయులు ( వారిలో నలుగురు భారతీయ పౌరులు, ఏడుగురు భారతీయ పూర్వీకులు లేదా వారి నివాసులు). రవీంద్రనాథ్ ఠాగూర్ ఈ పురస్కారం పొందిన మొదటి భారతీయ పౌరుడు. 1913లో పురస్కారం పొందిన మొదటి ఆసియా వ్యక్తి. గ్రహీతల జాబితాలో మదర్ థెరిసా మాత్రమే మహిళ.  అరబిందో, భారతీయ కవి, తత్వవేత్త, జాతీయవాది, సమగ్ర యోగా అభివృద్ధి కర్త, 1943లో సాహిత్యంలో నోబెల్ బహుమతికి, 1950లో నోబెల్ శాంతి బహుమతికి విఫలమయ్యారు  

1999 డిసెంబరు 1 న, నార్వేజియన్ నోబెల్ కమిటీ మహాత్మా గాంధీని శాంతి బహుమతికి ఐదుసార్లు (1937 నుండి 1939 వరకు, 1947 జనవరిలో, 1948లో హత్య చేయడానికి కొన్ని రోజుల ముందు) విఫలమయ్యారని ధృవీకరించింది. 2006లో నార్వేజియన్ నోబెల్ కమిటీ కార్యదర్శి గీర్ లుండెస్టాడ్ దానిని "మన 106-సంవత్సరాల చరిత్రలోఅతిపెద్ద లోపం" గా పేర్కొన్నాడు.   

## గ్రహీతలు
నోబెల్ గ్రహీతలలో ఇద్దరు (ఠాగూర్, సివి రామన్) వారికి ప్రదానం చేయబడిన సమయంలో బ్రిటిష్ ఇండియా పౌరులు కాగా, ఇద్దరు విదేశీ మూలానికి చెందినవారు (రాస్, కిప్లింగ్). గ్రహీతలలో ముగ్గురు రిపబ్లిక్ ఆఫ్ ఇండియా (మదర్ థెరిసా, సేన్, సత్యార్థి) పౌరులు, నలుగురు పుట్టుకతో భారతీయులు (ఖోరానా, చంద్రశేఖర్, రామకృష్ణన్, బెనర్జీ) కానీ తరువాత  వారు భారత పౌరులు కానివారుగా అయ్యారు.

## ప్రతిపాదనలు

## ఇవి కూడా చూడండి

* విఎస్.నైపాల్, ట్రినిడాడ్, టొబాగోలో జన్మించిన బ్రిటీష్ నోబెల్ గ్రహీత భారతీయ సంతతికి చెందినవాడు
* భారతీయుల జాబితా
* నోబెల్ గ్రహీతల జాబితా
* దేశాల వారీగా నోబెల్ గ్రహీతల జాబితా
* ఆసియా నోబెల్ గ్రహీతల జాబితా

## మూలాలు

## వెలుపలి లంకెలు
కాన్షీరామ్

బహుజన సమాజ్ పార్టీ నిర్మాత. రామదాసియా శిక్కు చమార్ కులస్తులైన తేల్‌సింగ్, బిషన్‌సింగ్ కౌర్ లకు .మార్చి 15, 1934 పంజాబ్ రాష్ట్రంలో రోపార్ జిల్లా కావాస్‌పూర్ గ్రామంలోజన్మించాడు.జ్యోతిరావ్ ఫూలే, ఛత్రపతి సాహు మహరాజ్, పెరియార్ ఇ.వి. రామస్వామి నాయకర్, నారాయణ గురు, అంబేద్కర్‌ ల ప్రబోధాలను రాజ్యాధికారం వైపు నడిపి విజయాలు సాధించాడు. తన 31వ ఏటనే అంబేద్కర్ రచించిన 'కుల నిర్మూలన ' గ్రంథం ద్వారా ప్రేరేపితుడయ్యాడు. తన తల్లికి ముప్ఫై పేజీల ఉత్తరం రాస్తూ 'ఇక నుంచి నేను కుటుంబ బాంధవ్యాలను తెంచుకుంటున్నాను. నా కోసం మీరు వెతకవద్దు' అంటూ బయటికి వెళ్లి, చనిపోయే వరకు తిరిగి ఇంటికి వెళ్లలేదు. 

1984 ఏప్రిల్ 14న అంబేద్కర్ జయంతి సందర్భంగా బహుజన్ సమాజ్ పార్టీని స్థాపించాడు. ఒక ఓటు-ఒక నోటు అనే నినాదంతో ప్రజల దగ్గరకు వెళ్లి వారిచ్చే డబ్బుతోనే ప్రచారం చేశాడు. కులాన్ని నిర్మూలిద్దాం-బహుజన సమాజాన్ని నిర్మిద్దాం అంటూ దేశవ్యాప్తంగా ఉద్యమం చేపట్టాడు. నువ్వు 85 శాతం ఉండగా 15 శాతం మీద ఎందుకు ఆధారపడతావు? నడువు పార్లమెంటు, అసెంబ్లీకి నడువు. నీ కాళ్లమీద నీవే నడువు అంటూ బహుజనులను ఉసిగొల్పాడు. ప్రభుత్వ భూమి అంటే ప్రజల భూమి. ప్రజల భూమి మీద ప్రజలకు హక్కులేదా? అనేవాడు. కులాన్ని కులంతోనే జయించాలని కులాన్ని రాజకీయ ఆయుధంగా వాడుకున్నాడు. యూపిలోని చమార్లనే పునాదిగా చేసుకొని పంజాబ్, హర్యానా, ఢిల్లీ, కాశ్మీర్, బీహార్, మధ్య ప్రదేశ్, ఉత్తర ప్రదేశ్ లలో ఇతర కులాలను కలుపుకొని పార్టీని బలోపేతం చేశాడు. మాయావతిని ముఖ్యమంత్రిగా చేశాడు. 1984లో ప్రారంభమైన బిఎస్‌పి 1996 నాటికి జాతీయ పార్టీగా ఎదిగింది. 2006 అక్టోబరు 9న కాన్షీరాం మరణించాడు.

## మూలాలు

## వెలుపలి లంకెలు

వర్గం:1934 జననాలు
వర్గం:2006 మరణాలు
వర్గం:భారత రాజకీయ నాయకులు
గల్లా అరుణకుమారి

**[[గల్లా]] అరుణకుమారి** భారత రాజకీయ నాయకురాలు. ఆమె భారత పార్లెమెంటు సభ్యురాలు.
## జీవిత విశేషాలు
**గల్లా అరుణ కుమారి** ఆగష్టు 1, 1949లో పాటూరి రాజగోపాలనాయుడు, అమరావతమ్మ దంపతులకు జన్మించింది. దిగువమాఘం ఈమె స్వగ్రామము.

అరుణ కుమారి అమరరాజా సంస్థ వ్యవస్థాపకుడు, పారిశ్రామికవేత్త అయిన డాక్టర్ గల్లా రామచంద్ర నాయుడు వివాహము చేసుకున్నది. జయదేవ్, రమాదేవి వీరి సంతానము. కంప్యూటర్ విభాగములో బి.యస్. డిగ్రీ పొంది కొన్ని దినములు క్రైస్లెర్ కార్పొరేషన్ లో కంప్యూటర్ ప్రోగ్రామరుగా, డిపార్ట్మెంటు హెడ్డుగా పనిచేసింది.

## రాజకీయ జీవితం

అరుణకుమారి తన రాజకీయ జీవితములో ఆంధ్ర ప్రదేశ్ రాష్ట్ర మహిళా కాంగ్రెస్ కి అధ్యక్షులు గానూ, రాష్ట్ర కాంగ్రెస్ కమిటీకి జనరల్ సెక్రెటరీ గానూ వ్యవహరించింది. ఆ తరువాత చంద్రగిరి నియోజక వర్గం నుండి 1989 లో మొదటి సారి, 1999-2014 మధ్యకాలంలో వరుసగా మూడు సార్లు ఎమ్.ఎల్.ఎగా విజయాన్ని సాధించింది. రాష్ట్ర శాసనసభ (భారతదేశం)కు ఎన్నికైన తరువాత మూడు సార్లు మంత్రి పదవిని అలంకరించింది. 2008వ సంవత్సరంలో వైద్య విద్య, ఆరోగ్య బీమా శాఖ మంత్రిగా ఉన్నప్పుడు ఈమె ఆరోగ్యశ్రీ పథక విజయానికి ముఖ్య భూమిక పోషించింది. ఆ తరువాత 2009లో జరిగిన రాష్ట్ర శాసనసభ ఎన్నికలలో నాల్గవ సారి విజయం సాధించి రోడ్లు భవనాల శాఖా మంత్రిగా బాధ్యతలు చేపట్టినది. 2010 నవంబరులో రోశయ్య రాజీనామా చేసిన తర్వాత ముఖ్యమంత్రి అయిన కిరణ్ కుమార్ రెడ్డి మంత్రిత్వ శాఖలో భూగర్భ, గనుల శాఖా మంత్రిగా స్థానము పొందినది. రాష్ట్ర విభజనకు నిరసనగా కాంగ్రెస్ పార్టీని విడనాడి, తెలుగుదేశం పార్టీలో చేరి, 2014 శాసనసభ ఎన్నికల్లో మళ్ళీ చంద్రగిరి నియోజక వర్గం నుండి పోటీ చేసి పరాజయం పాలయ్యారు. అదే సమయంలో రాజకీయ అరంగేట్రం చేసిన తన తనయుడు గల్లా జయదేవ్ తెలుగుదేశం పార్టీ తరపున గుంటూరు నియోజక వర్గానికి పార్లమెంటు సభ్యునిగా ఎన్నిక కావడంతో పుత్రోత్సాహం పొందారు.

## మూలాలు

## బయటి లంకెలు

వర్గం:1949 జననాలు
వర్గం:జీవిస్తున్న ప్రజలు
వర్గం:చిత్తూరు జిల్లా మహిళా రాజకీయ నాయకులు
వర్గం:చిత్తూరు జిల్లా నుండి ఎన్నికైన మహిళా శాసన సభ్యులు
వర్గం:చిత్తూరు జిల్లాకు చెందిన మహిళా రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2009)
వర్గం:భారతీయ మహిళా ఉద్యమకారులు
బాబు గోగినేని

**బాబు గోగినేని** హైదరాబాదుకు చెందిన ప్రముఖ  హేతువాది, మానవవాది . ఏప్రిల్ 14, 1968న జన్మించిన 'రాజాజీ రామనాథబాబు గోగినేని' తొలుత హైదరాబాదులోని అలయన్స్ ఫ్రాన్సైస్ లో ఫ్రెంచ్ భాషా బోధకునిగా, ఫ్రెంచ్ సాంస్కృతిక కేంద్రానికి అధిపతిగా పనిచేశాడు. 10 సంవత్సరాలు అంతర్జాతీయ మానవత, నైతిక సంఘమునకు (International Humanist and Ethical Union) అధ్యక్షునిగా పనిచేశాడు. ఈ సంఘములో 40 దేశాలకు సభ్యత్వమున్నది. లండన్ ప్రముఖ కార్యస్థానము. బాబు అధ్యక్షునిగా ఉన్న 9 సంవత్సరములలో పలు మానవ హక్కుల ఉద్యమాలు నడిపి అంతర్జాతీయ ఖ్యాతి పొందాడు. న్యూయార్క్ టైమ్స్, సి యన్ యన్, బిబిసి బాబు కార్యకలాపాలని విస్తృతముగా ప్రచురించేవి.

బాబు విజ్ఞానము, మానవ హక్కులు, లౌకిక వాదము, ప్రజాస్వామ్యము, అస్పృశ్యత, విదేశీ భాషలు మున్నగు పలు అంశాలపై పెక్కు దేశాలలో ఉపన్యాసములు ఇచ్చాడు. బాబు వ్రాసిన వ్యాసాలు వివిధ సమస్యలపై తార్కిక దృష్టితో నిండి ఉంటాయి.

మెక్సికో విశ్వవిద్యాలయములో ప్రతిష్ఠాత్మక స్ప్రింగ్ ఉపన్యాసము ఇచ్చాడు. కేంబ్రిడ్జ్ విశ్వవిద్యాలయములో వాద ప్రతివాద పోటీలో గెలుపొందిన కూటమిలో సభ్యుడు.
పాకిస్తాన్ ప్రభుత్వము యూనస్ షేఖ్ పై ధార్మిక నింద చేశాడనే అపనింద వేసి 2000 అక్టోబరు 4న మరణ శిక్ష విధించగా బాబు IHEU తరుఫున న్యాయపోరాటము చేయగా 2003లో షేఖ్ విడుదల కావింపబడ్డాడు.

## పదవులు
*అంతర్జాతీయ హేతువాద, మానవతావాద సంఘాల సమాఖ్య (ఐహెచ్ఈయూ) డైరెక్టర్ 
* జనరల్ సెక్రటరీ - సౌత్ ఆసియా హ్యూమనిస్ట్ నెట్‌వర్క్ 
* ట్రస్టీ - ఇండియా రినైసెన్స్ ఇనిస్టిట్యూట్ 
* సెక్రటరీ - ఇండియన్ రాడికల్ హ్యూమనిస్టు అసోసియేషన్ 
* జనరల్ సెక్రటరీ - రేషనలిస్ట్ అసోసియేషన్ ఆఫ్ ఇండియా 
* సంపాదకుడు - ఇంటర్నేషనల్ హ్యూమనిస్ట్ న్యూస్ 
* సభ్యుడు - అడ్వయిజరీ బోర్డు - ఓస్లో కొలిషన్ ఫర్ ద ఫ్రీడం ఆఫ్ రెలిజియన్ అండ్ బిలీఫ్ .
* సెక్రటరీ -  IHEU కమిటీ ఆన్ యూనివర్సల్ వాల్యూస్ .
* సెక్రటరీ - IHEU కమిటీ ఆన్ రెలిజియస్ అబ్యూస్ ఆఫ్ చిల్డ్రన్ .
* సభ్యుడు, మేనేజిమెంట్ కౌన్సిల్ - ఇంటర్నేషనల్ హిస్టోరికల్ కోర్ట్.
* UN ఎక్స్‌పర్ట్ ఆన్ ఎడ్యుకేషన్  - మేడ్రిడ్ కాన్ఫరెన్స్ ఆన్ ఫ్రేడం ఆఫ్ రెలిజియస్ ఆర్ బిలీఫ్ ఇన్ స్కూల్ ఎడ్యుకేషన్ 

## మూలాలు

## ఇతర లింకులు
*Jim Herrick (The Editor of ''International Humanist News'', 1992 - 1999), speaks to Babu Gogineni on his appointment as Executive Director of IHEU in 1997
* Why Brights are "nice" Guys"
* https://www.youtube.com/watch?v=8l63dR0-Neg
* https://www.youtube.com/watch?v=Qm6L9bM2970
* https://www.youtube.com/watch?v=GrPQchfICB8
* https://www.youtube.com/watch?v=Qm6L9bM2970
* https://www.youtube.com/watch?v=bruGbTYO4uI(జ్యోతిష్యుల గురించి బాబు గోగినేని )
* https://www.youtube.com/watch?v=lfhMgE260Hs(ప్రాణిక్ హీలింగ్  గురించి బాబు గోగినేని )

వర్గం:1968 జననాలు
వర్గం:జీవిస్తున్న ప్రజలు
వర్గం:హైదరాబాదు హేతువాదులు
వర్గం:బిగ్ బాస్ (తెలుగు టీవీ సిరీస్) పోటీదారులు
ది జంగిల్ బుక్ (1967 సినిమా)

1967లో వాల్ట్ డిస్నీ చేత **ది జంగిల్ బుక్** చిత్రం నిర్మించబడినది. ఇది ఒక యానిమేషన్ చిత్రం. 

ఒక నక్క, ఒక వేట కుక్క, వాటి మధ్య ఉన్న అసాధారణ స్నేహమును ఆధారంగా చేసుకొని రాయబడిన **ది జంగిల్ బుక్** అనే నవల ఈ రుడ్యార్డ్ కిప్లింగ్. 

ది జంగిల్ బుక్ కథ అనేది ఆంగ్ల రచయిత రుడ్‌యార్డ్ కిప్లింగ్ రాసిన కథల సంకలనం.

జంగిల్ బుక్ కథలో, తోడేళ్ళచే పెరిగిన మానవ బిడ్డ షేర్ ఖాన్ అనే భయంకరమైన పులిని, అలాగే అతని స్వంత మూలాలను ఎదుర్కోవాలి. ఈ కథ అడవిలో తోడేళ్ల గుంపు మోగ్లీ అనే మానవ బిడ్డను పెంచడాన్ని అనుసరిస్తుంది.

## మూలాలు

## బయటి లింకులు
* అధికారిక వెబ్‌సైట్
* 

వర్గం:హాలీవుడ్ సినిమాలు
వర్గం:యానిమేషన్ సినిమాలు
వర్గం:డిస్నీ సినిమాలు
వర్గం:ఆంగ్ల భాషా సినిమాలు
మూగ

**మూగ** అనగా మూగతనం ఒక రకమైన వ్యాధి.
----
**మూగ** పేరుతో విడుదలైన తెలుగు సినిమాలు:
* మూగ నోము
* మూగ జీవులు
* మూగ ప్రేమ
* మూగ మనసులు (1964)
* మూగ మనసులు (1961)
* మూగ వాని పగ
* మూగకు మాటొస్తే
క్లాస్ ఎబనర్

thumb|200px|right|క్లాస్ ఎబనర్ - 2007 డిసెంబరు 20 నాటి ఫొటో
**క్లాస్ ఎబనర్** (Klaus Ebner) (జననం 1964 ఆగస్టు 8), ఆస్ట్రియాకు చెందిన ఒక రచయిత, కవి, అనువాదకుడు. ఇతను వియన్నాలో జన్మించాడు. చిన్న వయసులోనే రచనలు ఆరంభించాడు. 1980 దశకంలో పత్రికలకు తన కథలు సమర్పించడం మొదలు పెట్టాడు. 1989 తరువాత సాఫ్ట్‌వేర్‌కు సంబంధించిన వ్యాసాలు, పుస్తకాలు వ్రాయడం మొదలుపెట్టాడు. ఇతని కవితలు జర్మన్, కటలాన్ భాషలలో వెలువడినాయి. ఇతను ఫ్రెంచి భాషనుండి జర్మన్ భాషలోకి అనువాదాలు కూడా చేశాడు. ఇతను అనేక అస్ట్రియన్ రచయితల సంఘాలలో సభ్యుడు.

## ప్రచురణలు

### జర్మన్ భాషలో
* *Hominide/[[:en:Hominid (novel)|Hominid]]*; short novel, FZA Verlag, Vienna 2008, ISBN 978-3-9502299-7-4
* *Auf der Kippe/On the brink*; prose, Arovell Verlag, Gosau 2008, ISBN 978-3-902547-67-5
* *Lose/Destinies*; short stories, Edition Nove, Neckenmarkt 2007, ISBN 978-3-85251-197-9

### కటలన్ భాషలో
* *Vermells/Shades of Red*; poetry, SetzeVents (Catalan article), Urús 2009, ISBN 978-84-92555-10-9

## బయటి లింకులు
* క్లాస్ ఎబనర్ అధికారిక వెబ్ సైటు (ఈ సైటు ప్రధానంగా జర్మన, కటలన్ భాషలో ఉంది. కొన్ని భాగాలు ఆంగ్లంలో ఉన్నాయి)
* కటలన్ పత్రిక AVUI లో క్లాస్ వెబర్ గురించిన వ్యాసం 
* ఆస్ట్రియన్ రచయితల సంఘంలో క్లాస్ ఎబనర్ గురించిన వివరాలు Grazer Autorenversammlung 
* Schreiblust, Germany ప్రచురణలో రచయిత పరిచయం 
* Biography, Literaturhaus (House of Literature) Vienna 
* E-Zine Diari Maresme లో ఇంటర్వ్యూ

వర్గం:ఆస్ట్రియా రచయితలు
వర్గం:1964 జననాలు
వర్గం:జీవిస్తున్న ప్రజలు
శాంతా సిన్హా

ఆచార్యిణి **శాంతా సిన్హా**, సామాజిక సేవికురాలు, సంఘ సంస్కర్త. బాల కార్మికులపై చేసిన కృషికి రామన్ మెగస్సే అవార్డు గ్రహీత.

నేషనల్‌ కమిషన్‌ ఫర్‌ ప్రొటెక్షన్‌ ఆఫ్‌ చైల్డ్‌ రైట్స్‌కు చైర్‌ పర్సన్‌. పద్మశ్రీ అవార్డు గ్రహీత శాంతాసిన్హా. ఎంవీ ఫౌండేషన్ స్థాపకురాలు. శాంతాసిన్హా ఆంధ్రప్రదేశ్‌లోని నెల్లూరు జిల్లాకు చెందినవారు. జనవరి 7వ తేదీ 1950 సంవత్సరంలో పుట్టారు. బాల్యంలో సికింద్రాబాద్‌ సెయింట్‌ ఆన్స్‌ హైస్కూలులోనూ, కీస్ హైస్కూల్లోనూ విద్యాభ్యాసం చేశారు. 1972 సంవత్సరంలో ఉస్మానియా విశ్వవిద్యాలయంలో రాజనీతి శాస్త్రంలో పీజీ చేసారు. 1976లో ఢిల్లీలోని జవహర్‌లాల్‌ నెహ్రూ విశ్వవిద్యాలయం నుంచి డాక్టరేట్‌ అందుకున్నారు. హైదరాబాదు విశ్వవిద్యాలయంలో ప్రొఫెసర్‌గా చేరారు. 1981 సంవత్సరంలో ఎంవీ ఫౌండేషన్‌ (మామిడిపూడి వెంకటరంగయ్య ఫౌండేషన్‌) స్థాపించారు.

మొదట్లో సామాజిక మార్పుకోసం, పేదలకు విద్యనందించే దృక్ఫథంతో ఆరంభించిన ఈ ఫౌండేషన్‌ 1991 తర్వాత బాలకార్మిక వ్యవస్థ నిర్మూలన కోసం వీధిబాలలకు విద్యాబుద్ధులు చెప్పించింది. ఈ సంస్థలో 80 వేలకు పైగా స్వచ్ఛందసేవకులు ఉన్నారు.

## కుటుంబం
శాంతా సిన్హా విద్యావంతులైన బ్రాహ్మణ కుటుంబంలో జన్మించింది. ఈమె పితామహుడు మామిడిపూడి వెంకటరంగయ్య గొప్ప విద్యావేత్త, సమాజవాది, చరిత్ర ఆచార్యుడు. మద్రాసు విశ్వవిద్యాలయంలో వినూత్న విద్యావిధానానికి కృషిచేసిన సంస్కర్త. తండ్రి మామిడిపూడి ఆనందం చార్టెడ్‌ ఎకౌంటెంట్‌. ఆయన రెండుసార్లు రాజ్యసభ సభ్యుడుగా ఎంపికయ్యారు. శాంత సోదరుడు నాగార్జున ఐఎయస్‌ ఆధికారిగా పదవిలో ఉండగానే 47వ ఏట మృతి చెందాడు.

## వివాహ జీవితం
శాంతా సిన్హా 60 దశకంలో ఉస్మానియా విశ్వవిద్యాలయంలో చదివే రోజుల్లో తనకు కాబోయే భర్త అజొయ్ కుమార్‌ను కలిసింది. ఆ తరువాత శాంతా సిన్హా ఢిల్లీలోని జవహర్‌లాల్ నెహ్రూ విశ్వవిద్యాలయంలో పి.హెచ్.డి చేసే రోజుల్లో ఇద్దరూ పెళ్ళి చేసుకోవాలని నిశ్చయించుకున్నారు. అజొయ్ కుమార్‌ తీవ్రవాద భావజాలం వల్ల జైలుకు వెళతాడన్న భయం, ఆయన కుటుంబం అతివాద ఉద్యమ నేపథ్యం కలదన్న భావనతో శాంతా సిన్హా కుటుంబం అందుకు అంగీకరించలేదు. అజొయ్ కుమార్‌ తండ్రి బిజయ్ కుమార్ సిన్హా భగత్ సింగ్ అనుయాయి, బ్రిటీషు వారిపై బాంబు విసిరాడన్న అభియోగంపై జీవతకాల శిక్ష అనుభవించాడు. ఆయన తల్లి రాజ్యం సిన్హా కూడా జాతీయవాది. 1972 డిసెంబరు 3న, పెద్దలను వ్యతిరేకించి రహస్యంగా పెళ్ళి చేసుకున్న దంపతులకు 1973లో పెద్ద కూతురు సుధ జన్మించడంతో పుట్టింటివారితో తిరిగి సంబంధాలు నెలకొన్నాయి. 1978లో రెండవ కూతురు దీప జన్మించింది. ఆ తరువాత సంవత్సరం అకస్మాత్తుగా అజొయ్ మూర్ఛ వచ్చి, మెదడులో అంతఃస్త్రావంతో మరణించాడు. కొన్నాళ్ళు కూతుళ్ళతో పాటు అజొయ్ తల్లితండ్రుల వద్ద నివసించిన శాంతా సిన్హా, చివరకు మారేడ్‌పల్లిలోని పుట్టింటికి చేరింది.

## అవార్డులు
*1999లో పద్మశ్రీ అవార్డు 
*2003లో రామన్‌ మెగసేసే అవార్డు 
* అంతర్జాతీయ విద్యాసంస్థ ఆల్బర్ట్‌ శంకర్‌ పురస్కారం

## మూలాలు

*https://web.archive.org/web/20091124003553/http://www.suryaa.com/main/showSunday.asp?cat=1&subCat=11&ContentId=16619

వర్గం:పద్మశ్రీ పురస్కారం పొందిన ఆంధ్రప్రదేశ్ మహిళలు
వర్గం:1950 జననాలు
వర్గం:రామన్ మెగసెసే పురస్కార గ్రహీతలు
వర్గం:తెలుగువారిలో సంఘసంస్కర్తలు
వర్గం:జీవిస్తున్న ప్రజలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:నెల్లూరు జిల్లా మహిళా సామాజిక కార్యకర్తలు
వర్గం:సామాజిక సేవలో పద్మశ్రీ పురస్కార గ్రహీతలు
నిమ్మగడ్డ ప్రసాద్

**నిమ్మగడ్డ ప్రసాద్** ఫార్మా మాట్రిక్స్‌ ఫార్మా సంస్థ అధిపతి, వాన్‌పిక్‌ నిర్మాణ కాంట్రాక్టర్, వ్యాపారవేత్త.మాట్రిక్స్‌ ప్రసాద్‌ అంటారు. కృష్ణాజిల్లాలో అక్టోబరు 11, 1961వ సంవత్సరంలో జన్మించారు. బాబు జగ్జీవన్‌రామ్‌ కాలేజీ నుండి బి.ఎస్సీ పట్టా పుచ్చు కున్నారు. ఢిల్లీ యూనివర్సిటీ నుండి ఎమ్మెస్సీ పూర్తిచేశారు. ఘజియాబాద్‌ ఇన్‌స్టిట్యూట్‌ ఆఫ్‌ మేనేజ్‌మెంట్‌ టెక్నాలజీ నుండి పార్ట్‌టైమ్‌ మేనేజ్‌మెంట్‌ డిప్లొమా చేశారు. ప్రసాద్‌కు ఇద్దరు తోబుట్టువులు అక్క సబ్బిరాణి, తమ్ముడు నిమ్మగడ్డ ప్రకాష్‌. ప్రసాద్‌ భార్యపేరు శ్రీదేవి. కూతురు నిమ్మగడ్డ స్వాతి.పీజీడీఎమ్‌ డిగ్రీ పూర్తవగానే 1984వ సంవత్సరంలో... ఇంగ్లాండ్‌కు చెందిన యునైటెడ్‌ మొలాసెస్‌ కంపెనీకి అనుబంధంగా ఉన్న ఢిల్లీలోని ఇండి యన్‌ మొలాసెస్‌ కంపెనీలో మేనేజ్‌మెంట్‌ ట్రైనీగా కెరీర్‌ను ఆరంభించారు. ఆ తరువాత రోన్‌ పౌలెన్క్‌ కెమికల్స్‌లో సేల్స్‌మన్‌గా ఉద్యోగ బాధ్యతలు నిర్వ ర్తించారు. అలా అంచెలంచెలుగా ఎదుగుతూ 1993లో ప్రముఖ ఫార్మాస్యూ టికల్‌ కంపెనీ వోరియన్‌ లాబొరెటరీస్‌లో జనరల్‌ మేనేజర్‌ స్థాయికి చేరు కున్నారు. వోరియన్‌ ఫార్మాను రాన్‌బాక్సీ విలీనం చేసుకోవడంతో ప్రసాద్‌ సీని యర్‌ మేనేజింగ్‌ డైరెక్టర్‌ హోదానిచ్చింది. ఆ తరువాత కంపెనీ సీఈఓగా కూడా బాధ్యతలు నిర్వర్తించారు.సిక్‌ ఫార్మా, హెరెన్‌ డ్రగ్స్‌ లాంటి కొన్ని ఫార్మా కంపెనీలను కొనుగోలు చేసి మాట్రిక్స్‌ లాబొరెటరీస్‌ పేరుతో క్రొత్త కంపెనీని స్థాపించారు. 2003లో మెడికార్ప్‌ టెక్నాల జీస్‌, వోరియన్‌ లాబ్స్‌ వంటి సంస్థలను, 2004లో వీరా లాబొరెటరీస్‌, ఫైన్‌ డ్రగ్స్‌ అండ్‌ కెమికల్స్‌లను కూడా మాట్రిక్స్‌లో విలీనం చేసి కంపెనీని మరింత విస్తృతపరిచారు. 2006లో కాంకర్డ్‌ బయోటెక్‌లాంటి ప్రముఖ కంపెనీలో వాటాను కొనుగోలు చేశారు. 2005లో బెల్జియం దేశానికి చెందిన డాక్‌ ఫార్మాను కొనుగోలు చేయడంతోపాటు చైనాలోని మెక్‌కెమ్‌ గ్రూప్‌లో పెట్టుబడులు పెట్టారు. దక్షిణాఫ్రికాకు చెందిన ఆస్పెన్‌ ఫార్మాస్యూటిల్స్‌ను సొంతం చేసుకున్నాడు. స్విట్జర్‌లాండ్‌ ఫార్మా దిగ్గజం ఎక్స్‌ప్లోర లాబొరెటరీస్‌లో 43% వాటాను చేజిక్కించుకోవడంతో 2006లో మైలాన్‌ లాబొరెటరీస్‌ జతకట్టింది మాట్రిక్స్‌ ఫార్మాస్యూటికల్స్‌. 
నిమ్మగడ్డ ఫౌండేషన్‌ ఎల్వీ ప్రసాద్‌ కంటి ఆసుపత్రి సహాయంతో కంటి ఆపరేషన్లు చేస్తున్నారు. క్లింటన్‌ ఫౌండేషన్‌ సంస్థతో కలిసి ప్రపంచ వ్యాప్తంగా ఉన్న 35 శాతం మంది ఎయిడ్స్‌ వ్యాధి గ్రస్తులకు అవసరమైన వైద్యపరీక్షలు, మందులు అందజేస్తున్నారు.
## వివాదాలు
## మూలాలు

*https://web.archive.org/web/20091124003915/http://www.suryaa.com/main/showSunday.asp?cat=1&subCat=11&ContentId=18104

వర్గం:1961 జననాలు
వర్గం:కృష్ణా జిల్లా పారిశ్రామికవేత్తలు
వర్గం:జీవిస్తున్న ప్రజలు
వర్గం:కృష్ణా జిల్లా వ్యాపారవేత్తలు
పీయూష లహరి

**పీయూష లహరి** (Piyusha Lahari) జయదేవుడు రచించిన ప్రముఖ సంస్కృత గోష్ఠీ రూపకము. దీనికి కథావస్తువు గీత గోవిందంలోని కథా వస్తువైన రాధ ప్రధాన నాయికగా శ్రీకృష్ణుడు రాసలీల నడపడము కథాంశము. అందువలన పీయూష లహరిని గీత గోవిందానికి భూమికగా శ్రీకార్ మహాశయుడు అభిప్రాయపడ్డాడు.

గోష్ఠిలో 9 లేక 10 మంది ప్రాకృత పురుషులు, 5 లేక 6 గురు స్త్రీలు ఉంటారు. అంకం ఒకటే. గర్భ విమర్శ సంధులు ఉండవు. ఉదాత్త వచనం ఉండదు. వృత్తి కైశికి, కామ శృంగార ప్రధానం.

పీయూష లహరి పై మొదటగా భారతి పత్రికలో వావిలాల సోమయాజులు ఒక సుదీర్ఘ వ్యాసం రచించారు. తరువాత తెలుగు అనువాదాన్ని, సంస్కృత మూలంతో సహా తెలుగు విశ్వవిద్యాలయం 1990 సంవత్సరంలో ముద్రించింది. 

## చరిత్ర
ప్రాచీనకాలంలో పూరీలోని జగన్నాథ స్వామి ఆలయంలో అనేకములైన ఏకాంక నాటికలను ప్రదర్శించేవారు. పీయూష లహరిని కూడా అటువంటి నాటక సమాజంతో కలిసి జయదేవుడు ప్రదర్శించినట్లు దీనిలోని "గోష్ఠీ శ్రీ జయదేవ పండితమణేః సావర్తతే సర్తితుమ్" అన్న వాక్యం వల్ల వ్యక్తమౌతున్నది. ఇటువంటి నాటక సమాజాలు నేడు కూడా అచ్యుతానంద సంప్రదాయులైన వైష్ణవుల్లో కనిపిస్తున్నది. వీరు రాధను ప్రధాన నాయికగా గ్రహించి జగన్నాథ స్వామి ముందు రాసక్రీడలు సలుపుతుంటారు.

## పాత్రలు
* మాధవుడు = నాయకుడు
* రసలకుడు = సఖుడు
* రాధిక = నాయిక
* నవమాలిక = సఖి
* ప్రేమకళ = సఖి
* వకుళమాలిక = సఖి

## నాంది
ప్రకట కేసరపుంజ పింజర దళత్కనక

పంకేజ విలసనము శంపా మనోజ్ఞాంశు

మధు శర త్కాదంబినీ డంబరోజ్జ్వలము

పార్వతీ మృదునటోల్లాస లాస్యాంచితము

చక్ర క్రమోన్నట త్సాంబశివ చండ తాం

డవము నిర్వ్యాజమ్ము క్షేమప్రథమ్మగుచు

సంపూర్ణ దృష్టితో జగము నేలెడుగాత !

క్రీడగా కంపించు చంపకమ్ములు గాలి

దేలి చుంబింపగా లీల దూలెడి నల్ల

కలువపూ సొగసు నొల్కించుచును తేలగా

రాస లీలా విలాసముల లాలసలతో 

పల్లవీ పల్లవీకృత వల్గిత జ్యోతి

నిరతమ్ము మా యెదల నెలిమి శోభించుతను.

## ముగింపు
సకల జగమ్ముల నిరతము

శుభములు ప్రాప్తించుగాక !

రిపులకైన నపకారము

లెపుడు కలుగకుండుగాక !

సర్వేశుడు జగదీశుడు

కపటదారు విగ్రహ వే

షమ్మున కరుణాకటాక్ష

వీక్షణలహరీ తరంగ

ప్రసరణలను, బహుగతులను

ప్రణయముతో పంపుగాక !

## మూలాలు
* పీయూష లహరి, శ్రీ జయదేవ కవి విరచిత సంస్కృత గోష్ఠీ రూపకానికి శ్రీ వావిలాల సోమయాజుల తెలుగు అనువాదం, మూల సహితంగా ముద్రితం, సంపాదకుడు: డా. వి.వి.యల్.నరసింహారావు, తెలుగు విశ్వవిద్యాలయం, హైదరాబాదు, 1990.

వర్గం:తెలుగు పుస్తకాలు
వర్గం:1990 పుస్తకాలు
వావిలాల సోమయాజులు

**వావిలాల సోమయాజులు** (1918 జనవరి 19 - 1992 జనవరి 9) తెలుగు పండితుడు, రచయిత, వక్త, విమర్శకుడు.

వీరు జనవరి 19, 1918 తేదీన గుంటూరు జిల్లా విప్రులపల్లె అగ్రహారంలో జన్మించారు. విద్యాభ్యాసం నర్సారావుపేట, గుంటూరులలో పూర్తిచేసుకొని గుంటూరులోని శ్రీ శారదా నికేతన్ లో ప్రధానాచార్యుడుగాను, హిందూ కళాశాలలో ఆంధ్ర అధ్యాపకుడుగాను పనిచేశారు.

## రచనలు
వీరు వివిధ సాహిత్య ప్రక్రియలలో గణనీయమైన రచనలు చేశారు. 
* పీయూష లహరి (అనువాదం)
* నాయకురాలు
* వసంతసేన
* డా. చైతన్యం
* లక్కనభిక్కు
* శంభుదాసు
* ఏకశిల
* నలంద
* వివాహము (సాంఘిక విమర్శ)
* మణి ప్రవాళము (వ్యాస సంపుటి)
* మన పండుగలు
* దక్షిణదేశ ఆంధ్ర వాజ్మయము
* సంక్షిప్త భాషా సాహిత్య చరిత్రములు
* ఆండ్రూకార్నెగీ 
## బయటి లింకులు
* డీఎల్‌ఐలో వావిలాల సోమయాజులు వ్రాసిన ఆండ్రూకార్నెగి గ్రంథప్రతి

## మూలాలు

వర్గం:తెలుగు రచయితలు
వర్గం:1918 జననాలు
వర్గం:గుంటూరు జిల్లా రచయితలు
వర్గం:1992 మరణాలు
వర్గం:అనువాద రచయితలు
వర్గం:తెలుగు కవులు
వర్గం:తెలుగు నాటక రచయితలు
వర్గం:తెలుగు ఆచార్యులు
వర్గం:బహుభాషావేత్తలు
జంపన

"జంపన" అనే గ్రామం ఉంది. "జంపన" కొంతమంది ఇంటి పేరు కూడాను

* జంపన (గ్రామం) - విశాఖపట్నం జిల్లా, మాడుగుల మండలానికి చెందిన గ్రామం
* జంపన చంద్రశేఖరరావు - ప్రజా రచయిత, తెలుగు సినిమా రచయిత, దర్శకుడు, నిర్మాత.
నాగం జనార్ధన్ రెడ్డి

పాలమూరు జిల్లాకు చెందిన ప్రముఖ రాజకీయ నాయకుడైన **నాగం జనార్ధన్ రెడ్డి** మే 22, 1948న జన్మించాడు. ఆయన స్వస్థలం నాగర్ కర్నూల్ మండలంలోని నాగపూర్ గ్రామం. ఆ ఊరి పేరే ఆయన ఇంటిపేరు అయింది. మహబూబ్ నగర్ జిల్లా నాగర్‌కర్నూల్ శాసనసభ నియోజకవర్గం నుంచి 5 సార్లు గెలుపొందినాడు. తెలుగుదేశం ప్రభుత్వంలో పలు మంత్రిపదవులు నిర్వహించాడు. తెలంగాన నేపథ్యంలో తెలుగుదేశం పార్టీకి, పదవికి రాజీనామా సమర్పించి తెలంగాణ నగరాను స్థాపించారు. 2012 ఉప ఎన్నికలలో ఇండిపెండెంటుగా బరిలోకి దిగి మరో సారి విజయం సాధించారు.

## బాల్యం, విద్యాభ్యాసం
వీరి కుటుంబం ఆ గ్రామంలో ఉన్నత కుటుంబం. ఆయన తండ్రి ఆ రోజుల్లో ఎక్సైజు కాంట్రాక్టులు నిర్వహించేవాడు. ఆయన తండ్రి పేరు వెంకటస్వామి, తల్లి నారాయణమ్మ. మూడో తరగతి దాకా ఊర్లోనే చదివాడు. తరువాత పీయూసీ దాకా నాగర్ కర్నూల్ లో జరిగింది. తర్వాత ఉస్మానియా వైద్య కళాశాలలో వైద్య విద్యనభ్యసించాడు. అప్పట్లో తెలంగాణా ఉద్యమం ప్రభలంగా ఉండటంతో పాటు విశ్వవిద్యాలయం కేంద్రంగా నడుస్తుండటంతో ఆయన ఈ ఉద్యమం వైపు ఆకర్షితుడయ్యాడు. చాలా సార్లు అరెస్టు కూడా అయ్యాడు.
 
## రాజకీయ జీవితం
వైద్య విద్య పూర్తయ్యాక 1976లో నాగర్ కర్నూల్ లో వైద్యునిగా ప్రాక్టీసు మొదలు పెట్టాడు. తరువాత తెలుగుదేశం పార్టీలో చేరి 1983లో అసెంబ్లీ ఎన్నికలకు పోటీ చేశాడు. 52 ఓట్ల తేడాతో ఓడిపోయాడు. మళ్ళీ 1985లో జరిగిన ఉప ఎన్నికల్లో పోటీచేసి గెలిచాడు. 1989 లో తెలుగుదేశం పార్టీ టికెట్ దక్కకపోవడంతో స్వతంత్ర అభ్యర్థిగా పొటీ చేసి ఓడిపోయాడు. మళ్ళీ 1994 లో మళ్ళీ తెలుగుదేశంలో చేరి టికెట్ సంపాదించి విజయం సాధించాడు. అప్పటి నుంచి ఇప్పటి దాకా వరుసగా నాలుగు సార్లు మొత్తంపై 5 సార్లు నాగర్ కర్నూలు శాసనసభ నియోజకవర్గం నుంచి గెలుపొందినాడు. నాగం జనార్ధన్ రెడ్డి 1995 నుండి  2004 వరకు ఆరోగ్యమంత్రిగా పనిచేశాడు. తెలుగుదేశం పార్టీ వ్యతిరేఖ కార్యక్రమాలు చేయడం, పార్టీ అధ్యక్షుడినే విమర్శించడం ద్వారా పార్టీ నుంచి 2011లో బహిష్కరణకు గురి అయ్యారు. 2012లో తెలంగాణ విషయంలో నాగం జనార్ధన్ రెడ్డి టిడిపికి రాజీనామా చేసి ఆ తర్వాత ని ఏర్పాటు చేశాడు. 2013 జూన్ 3న హైదరాబాదులో జరిగే బహిరంగ సమావేశం ద్వారా భారతీయ జనతా పార్టీలో చేరారు. నాగం జనార్ధన్ రెడ్డి 2014 ఎన్నికల్లో మహబూబ్ నగర్ పార్లమెంట్ స్థానం నుండి ఎంపీగా పోటీ చేసి ఓడిపోయాడు. బిజెపి తీరు పట్ల అసంతృప్తిగా ఉన్న ఆయన అ పార్టీకి రాజీనామా చేసి 2018 ఏప్రిల్ 25న న్యూఢిల్లీలో కాంగ్రెస్ జాతీయ అధ్యక్షుడు రాహుల్ గాంధీ సమక్షంలో కాంగ్రెస్ పార్టీలో చేరాడు. నాగం జనార్దన్‌రెడ్డి 2022 డిసెంబరు 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితురాలయ్యాడు .

నాగం జనార్ధన్ రెడ్డి 2023లో జరిగే శాసనసభ ఎన్నికల్లో నాగర్‌కర్నూల్ టికెట్ ఆశించగా, ఎమ్మెల్సీ కూచుకుళ్ల దామోదర్ రెడ్డి కుమారుడు రాజేష్ రెడ్డికి కాంగ్రెస్ పార్టీ హైకమాండ్ టికెట్ కేటాయించడంతో అసంతృప్తిగా ఉన్న ఆయన కాంగ్రెస్ పార్టీకి రాజీనామా చేసి అక్టోబరు 31న తెలంగాణ భవన్‌లో ముఖ్యమంత్రి కేసీఆర్ సమక్షంలో బీఆర్ఎస్‌లో చేరాడు.

## నిర్వహించిన పదవులు
*రాష్ట్ర మంత్రివర్గంలో ప్రొహిబిషన్, ఎక్సైజ్, అటవీ, వైద్య ఆరోగ్య, పౌర సరఫరా, పంచాయితీ రాజ్ తదితర శాఖలను నిర్వహించాడు.
*తెలుగుదేశం పార్టీ పోలీట్ బ్యూరో సభ్యుడు.

## ఎన్నికల చరిత్ర

## మూలాలు

## బయటిలింకులు

వర్గం:భారతీయ జనతా పార్టీ రాజకీయ నాయకులు
వర్గం:1948 జననాలు
వర్గం:జీవిస్తున్న ప్రజలు
వర్గం:తెలుగుదేశం పార్టీ రాజకీయ నాయకులు
వర్గం:నాగర్‌కర్నూల్ జిల్లా రాజకీయ నాయకులు
వర్గం:నాగర్‌కర్నూల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నాగర్‌కర్నూల్ జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:నాగర్‌కర్నూల్ జిల్లా వైద్యులు
వర్గం:ఆంధ్రప్రదేశ్ శాసన సభ్యులు (2009)
వావిళ్ల రామస్వామి శాస్త్రులు అండ్ సన్స్

**వావిళ్ల రామస్వామి శాస్త్రులు అండ్ సన్స్** తెలుగు వారి తొలి తరం పుస్తక ప్రచురణ సంస్థ, పంపిణీదారులు. దీనికి పదిహేను దశాబ్దాల చరిత్ర ఉన్నది., అనగా ఎనిమిది తరాలుగా తెలుగువారికి, తమిళ, ఆంగ్ల పాఠకులను వీరు ముద్రించిన పుస్తకాలు అలరించాయి. రాజుల ఆస్థానాలలో, మారుమూల ప్రాంతాలలో తాళపత్రాల మీద శిధిలావస్థలో ఉన్న వందల కొద్దీ గ్రంథాలను ముద్రించి తెలుగువారికి అందించారు. 

దీనిని 1854 సంవత్సరంలో వావిళ్ల రామస్వామి శాస్త్రి చెన్నపురి (చెన్నై) తండయార్ పేట లో "ఆది సరస్వతీ నిలయం" పేరిట ముద్రణాలయాన్ని ప్రారంభించాడు. ఇతను 1854-1862 మధ్యకాలంలో సుమారు 50 పుస్తకాలను ముద్రించాడు. వీనిలో శ్రీమద్రామాయణము, గురు బాల ప్రబోధిక, లీలావతీ గణితం, శంకర విజయము, శబ్దమంజరి, విష్ణుసహస్రనామ భాష్యము మొదలైనవి ముఖ్యమైనవి. వీరు 1891లో మృతి చెందారు. అప్పటికి వావిళ్ల రామస్వామి శాస్త్రి గారి కుమారుడైన వావిళ్ల వేంకటేశ్వర శాస్త్రి చిన్నవాడైనందువలన కొంతకాలం ముద్రణ పనులు నిలిచిపోయాయి. వావిళ్ల వేంకటేశ్వర శాస్త్రి సంస్కృతాంధ్ర భాషలను అధ్యయనంచేసి 1906 లో ఈ సంస్థకు వారసునిగా బాధ్యతలు స్వీకరించాడు.

## ప్రచురణలు
### పాత ప్రచురణలు

*చాటుపద్యమణిమంజరి (1917, 1924)
*లార్డ్ క్లైవ్ చరిత్రము (1913)
*బాలరామాయణము
*కుక్కుటేశ్వర శతకము (1920) 
*శివలీలా విలాసము (1921)
*ఆంధ్ర శ్రీమద్రామాయణము, , , ,  (1924)
*ఆధ్యాత్మరామాయణము
*ధర్మసార రామాయణము (1937)
*సుందరకాండము
*మాఘపురాణము
*మేదినీకోశము (1932)
*యజుర్వేద సంధ్యావందనము, పురుషసూక్తము, శ్రీసూక్తము
*యాజూషపూర్వ ప్రయోగము
*రామబ్రహ్మ మానసపూజ
*మృత్యుంజయ మానసపూజ
*దేవీఖడ్గమాల
*చిత్రలేఖనము (1918)
*ఇంద్రాక్షి శివకవచము
*పితృతర్పణము
*మహాన్యాసము
*రుద్రము, పురుషసూక్తము
*నా మహారాష్ట్ర యాత్ర (1951)
*ఋగ్వేదాహ్నికము
*వ్రతరత్నాకరము
*మంత్రపుష్పము
*సంధ్యావందన భాష్యము
*శతపత్ర సుందరి (1954)
*దేవతార్చన
*సూర్యనమస్కారము
*జాతకచంద్రిక, గోపాలరత్నాకరము
*వేమన పద్యములు (1919)
*కాలామృతము
*ముహూర్తదర్పణము
*నక్షత్రచూడామణి
*హరిమీడేస్తోత్రము
*సౌందర్యలహరి
*ఉత్తరగీతా
*భగవద్గీతలు

*రఘువంశము
*మేఘసందేశము
*పుష్పబాణవిలాసము
*కుమారసంభవము
*భర్తృహరి సుభాషితము
*శబ్దమంజరి
*సప్తర్షిస్తోత్రము
*నవగ్రహ స్తోత్రము
*దేవీమానసికపూజ
*పరమేశ్వరస్తోత్రకదంబము
*దేవీస్తోత్రకదంబము
*విష్ణుసహస్రనామము
*రామసహస్రనామము
*అన్నపూర్ణసహస్రనామము
*లక్ష్మీసహస్రనామము
*ఆంజనేయసహస్రనామము
*సుబ్రహ్మణ్యసహస్రనామము
*లలితాసహస్రనామము
*రామకర్ణామృతము
*కృష్ణకర్ణామృతము
*నీతిశాస్త్రము
*ప్రాతస్మరణ
*దేవీసప్తశతి
*అమరము
*గురుబాలప్రబోధిక
*నానార్థరత్నమాల
*వివేకానంద విజయము (1931)
*వావిళ్ల నిఘంటువు (1949, 1951, 1953)
*కవి జీవితములు (1913)
*కవిరాజ మనోరంజనము
*వన కుమారి (1920)
*అభినయ దర్పణం (1934)

### ప్రస్తుత ప్రచురణలు

*150 వసంతాల వావిళ్ల వాజ్మయ వైజయంతి
*బృహత్ స్తోత్ర రత్నాకరము
*నిత్యానుసంధానము (రెండు భాగాలు)
*కళాపూర్ణోదయము
*వ్యాత్సాయన కామసూత్రములు
*బాలకాండము
*అరణ్యకాండము
*శ్రీ సుందరకాండము
*కిష్కిందాకాండము
*యుద్ధకాండము
*ఉత్తరకాండము
*యాజూష పూర్వ ప్రయోగచంద్రిక
*ద్వాదశోపనిషత్తులు
*గరుడ పురాణం
*ఋగ్వేద ప్రయోగాదర్శము

*శ్రీరుద్రాధ్యాయము
*శ్రీసత్యనారాయణ వ్రతకల్పము
*యజుర్వేద ఆబ్దిక మంత్రములు
*పాణిగ్రహణము
*యజుర్వేద సంధ్యావందనము
*ఆంధ్ర ద్రావిడ సంధ్యావందనము
*అమావాస్య తర్పణము
*కాలామృతం
*సర్వార్థ చింతామణి
*వేదాంతపంచదశి
*వ్రత రత్నాకరము (రెండు భాగాలు)
*ఆముక్తమాల్యద
*మనుచరిత్రము (1947)
*జయదేవుని గీతగోవిందకావ్యము
*శ్రీకృష్ణలీలాతరంగిణి
*యోగామృతము

## మూలాలు

* 150 వసంతాల వావిళ్ల వాజ్మయ వైజయంతి, వావిళ్ల రామస్వామి శాస్త్రులు అండ్ సన్స్, చెన్నై,

[వర్గం:[తెలుగు ప్రచురణ సంస్థలు]]
వర్గం:1854 స్థాపితాలు
వర్గం:వావిళ్ల రామస్వామి శాస్త్రులు అండ్ సన్స్
ఎబిఎన్ ఆంధ్రజ్యోతి

**ఎబిఎన్ ఆంధ్రజ్యోతి అనేది**  ఒక తెలుగు టెలివిజన్ వార్తా చానెల్. ఆంధ్ర బ్రాడ్‌కాస్టింగ్ న్యూస్ సర్వీస్ అనే సంస్థ ద్వారా నిర్వహించబడుతుంది. ఈ ఛానెల్ అక్టోబర్ 15, 2009 నుండి తన ప్రసారాలను ప్రారంభించింది. దీనిని "ఆంధ్రజ్యోతి" దినపత్రిక మాతృసంస్థ అజమాయిషీలో నడుస్తుంది.ఈ ఛానెల్‌కు వేమూరి రాధాకృష్ణ కార్యనిర్వాహక అధికారిగా వ్యవహరిస్తున్నాడు. ఉపగ్రహం - Ins Insat 2E, డౌన్‌లింక్ పౌనపున్యం- 3656 MHZ, FEC 3/4, Symbol rate - 13,330, polarization - vertical ద్వారా ఈ చానెల్ పొందబడింది.ఎబిఎన్ అంటే అమోడా బ్రాడ్‌కాస్టింగ్ నెట్‌వర్క్.అని తెలుపుతుంది.ఈ ఛానెల్‌ను ఆంధ్రజ్యోతి వార్తాపత్రిక విజయవంతం అయిన తరువాత వేమూరి రాధాకృష్ణ ఎబిఎన్ ఆంధ్రజ్యోతి చానల్ ప్రారంభించారు.

## మూలాలు

## వెలుపలి లంకెలు

* ఎబిఎన్ ఆంధ్రజ్యోతి వెబ్‌సైటు
వర్గం:తెలుగు టీవీ ఛానళ్ళు
వేదమాతరమ్

**వేదమాతరమ్** (Vedamataram) ఒక వేద విజ్ఞాన, సారస్వత, సాంఘిక తెలుగు మాస పత్రిక. వేదాలు, ఉపనిషత్తులు, ఇతిహాసాల మీద సదవగాహన కలిగించడం ఈ పత్రిక ముఖ్య ఉద్దేశ్యం.

## విశేషాలు
ఈ పత్రిక ప్రధాన సంపాదకుడు విశ్వనాధ శోభనాద్రి. అతను కవిసామ్రాట్ విశ్వనాథ సత్యనారాయణ సోదరుని కుమారుడు. ఈ పత్రిక ఏప్రిల్ 2004 సంవత్సరంలో ప్రారంభించబడింది. వేదాలు, వాటి అనుబంధ విషయాల గురించి ప్రజలకు సరళమైన తెలుగు భాషలో అవగాహన కల్పించడం,  తెలుగు సాహిత్యం ప్రమాణాలను పాటించడం ఈ పత్రిక ముఖ్య ఉద్దేశ్యం. ఈ పత్రికలోని విషయాల కోసం ప్రముఖ  పండితుల నుండి వ్యాసాలను సేకరిస్తారు.  ఇది పాఠకులలో అద్భుతమైన ఆసక్తిని కలిగించడమే కాక  పుస్తక పఠన అలవాటును అభివృద్ధి చేస్తుంది. దీనికి కారణం అందులోని  విషయాలు చాలా ఆసక్తికరంగా ఉండటమే కాక విభిన్న స్వభావం గలిగి ఉండటం. ఈ పత్రిక మన ప్రాచీన సాహిత్యం లోని వేదాల,  ఉపనిషత్తుల,  ఇతిహాసాల గురించి అవగాహన తెస్తోంది. ప్రజలు ఏ విద్యాసంస్థకు  వెళ్లకుండా ఇంటి నుండి సంస్కృతాన్ని చాలా తేలికగా నేర్చుకునేలా  సంస్కృత పాఠాలను ప్రారంభించారు.

## మూలాలు

## బయటి లింకులు
* వేదమాతరమ్ అధికారిక వెబ్ సైటు.

వర్గం:తెలుగు ఆధ్యాత్మిక పత్రికలు
వర్గం:2004 స్థాపితాలు